Яшчэ адной заслугай Цэнтра з’яўляецца арганізацыя ў другім гродзенскім хоспісе малітоўнага кутка. “Мы зрабілі яго экуменічным. Каля праваслаўных абразоў паставілі фігуру св. Юзафа – апекуна добрай смерці – якую нам ахвяраваў парфіянін з францішканскага касцёла. Побач павесілі абраз Езуса Міласэрнага, які спецыяльна для хоспісу намалявала верніца з той жа парафіі”, — адзначае Алег.